Litterointi on eri asia kuin kirjoittaminen. Litterointia käytetään esimerkiksi oikeuskäsittelyissä, haastattelututkimuksissa ja muissa haastatteluissa vastausten kirjaamiseen. Litterointi on kuitenkin muutakin kuin sanojen kirjoittamista; tehtävän luonteesta ja tarkoituksesta riippuen se voi tarkoittaa myös tavujen painotusten, epäröinnin ja vastauksen viivästymisen merkitsemistä tekstiin. On kuitenkin pidettävä mielessä, että puhutun keskustelun litterointi on aina tiivistelmä puhutusta, koska on lähes mahdotonta ilmaista kaikkia keskustelun elementtejä kirjallisesti.